රජයේ ප්‍රවෘත්ති දෙපාර්තමේන්තුවේ අද (26)  උදෑසන පැවති මාධ්‍ය හමුවකට එක්වෙමින් නියෝජ්‍ය අමාත්‍යවරයා කියා සිටියේ පාර්ලිමේන්තුව විසුරුවන දින වකවානු තමන්ට කිව නොහැකි බවයි.මේ අතර, හිරු ප්‍රවෘත්ති  අංශය කළ විමසීමකදී නිදහස් පක්ෂයේ මාධ්‍ය ප්‍රකාශක හිටපු අමාත්‍ය ඩිලාන් පෙරේරා 20 වන සංශෝධනය සම්මත කර ගැනීමට පවතින අවස්ථා සම්බන්ධයෙන් පැහැදිලි කිරීමක් කරමින් කියා සිටියේ එක්සත් ජාතික පක්ෂයට 20 සම්මත කර ගැනීමේ අවශ්‍යතාවයක් නොමැති බවයි.පාර්ලිමේන්තුවේ සභානායක අමාත්‍ය ලක්ෂ්මන් කිරිඇල්ලගෙන් හිරු ප්‍රවෘත්ති අංශය කළ විමසීමකදී ඔහු කියා සිටියේ විපක්ෂයේ ක්‍රියාමාර්ග හේතුවෙන් 20 වන සංශෝධනය සම්මත කර ගැනීම දැන් අවිනිශ්චිත වී ඇති බවයි.